Rapsusklei

Rapsusklei ye o nombre artistico de Diego Gil Fernández,  conoixiu tamién por as embotadas de El niño de la Selva, Sarkete u Puto Sark. Naixiu de Zaragoza (Aragón) o 18 de marzo de 1980 ye un artista Hip hop (MC) que reside en o barrio d'a Madalena, ha gravau 27 maquetas y 4 discos mientres a suya trachectoria musical.

 Biografía 
 Orichen underground 
A historia d'iste MC prencipia en as carreras d'o barrio d'a Magdalena de Zaragoza. En 1990, con soque 10 anyadas, Rapsusklei prencipiaba a fer as suyas primeras cancions de rap influyenciau por as collas sinyaleras d'o rap americano d'allora: (Public Enemy, Ice Cube, Cypress Hill, etc.). Ta par d'alavez o suyo nombre artistico yera Puto Sark.

Editó en 1995 a suya primer maqueta Estado de locura que se gravó y produció por Nacho C en Rimas Silenciosas (estudios de Hardcore Street). Estado de locura s'espardió a ran estatal y agora ye una pieza rariza.

Cuan o hip-hop prencipiaba a plegar en as masas, Rapsusklei sin haber editau encara garra LP, ya actuaba de barra a barra de l'estau con o nombre de El corazón de la rima.

De vez feba parti d'atro prochecto con atros MC de Zaragoza, o grupo Fuck tha posse, bien conoixius en a escena hip hop underground, mas que mas en a suya ciudat, habendo gravau soque una maqueta.

 Primers discos con Hazhe y consolidación 
O suyo primer disco fue gravau en 2002 chunto con Hazhe (DJ y productor Zaragozano que tamién lo acompanyará en as suyas actuacions, y a o cual conoixió en 1998 tot gravando un LP). O disco fue clamau Rapsusklei & Hazhe La historia mas real de vuestras vidas.

O suyo segundo LP Elipsis, igual como l'anterior, estió un treballo de conchunta entre Hazhe y Rapsusklei.

Dimpués de l'exito replegau con istos dos discos, en editan o tercero y zaguero, Hijos de puta para todo.

 Rapsusklei solenco
En 2008 se fa oficial que Rapsusklei y Hazhe deixan de treballar chuntos, por o que o MC zaragozano contina a suya carrera solenco, siempre refirmau por Fuck tha Posse y mas grupos d'a escena underground zaragozana.

En 2010 publica Pandemia, o suyo primer treballo solenco.

 Escenarios 
Rapsusklei ha actuau de barra a barra de l'estau, amás de fer-lo a ran internacional en Nueva York, Mexico D.F, Monterrey, Suiza, Marsiella, Tolosa, Venezuela, Guatemala, El Salvador, Guinea, Casablanca (Marruecos), Senegal, Mauritania y asinas-asinas. Tamién ha participau con grupos como Passi, Stomy bugsy y Les sales gosses en un directo de conchunta de grupos zaragozanos y de París.

Mientres a suya carrera ha compartiu escenario con cuasi toz os grupos sinyalers d'o hip hop americano y francés, como Busta Rhymes, Wu Tang Clan, The Game ,Das EFX, PMD, Guru, M.O.P., Public Enemy, Big Daddy Kane, X-zibit, De la soul, Common, Afura, The Beat Nuts, Black Moon, D.I.T.C, Lords of the Underground, Masta Ace, Big shug, Pharaone Monch,DJ Premier, DJ Q-Bert, Rob Swift, DJ Jazzy Jeff, Kool Herc, Saian Supa Crew, Sefyu, La Rumeur, Chiens de paille, La Brigade; tamién con grupos chamaicanos como Sizzla, Anthony B, M.R Vegas, Burro Banton, Abyssinians u Jah Cure en os millors festivals estatals.Biografía oficial de Rapsusklei.

200px|right|thumb|En os bancos de La Madalena, Zaragoza.

 Discografía 
 Con Fuck tha posse 
 "Demasiado honor para tanta hambre" (Maqueta) (1998).
 "Veinte Minutos Mixtape Vol.1" (Mixtape) (2006).

 Con Rapsusklei & Hazhe 
 La historia mas real de vuestras vidas (LP) (LAM Records, 2002).
 Elipsis (LP) (LAM Records, 2003).
 Hijos de puta para todo (LP) (LAM Records, 2004).

 Maquetas  

 01 - " Estado de locura " (1995) como El Puto Sark.
 02 - " El corazón de la rima " (1998).
 03 - " 99/00 " (1999-2000).
 04 - " Pret A Porter " (2000).
 05 - " Algo Para Recordar " (2001).
 06 - " Restos y Rarezas " (2001).
 07 - " Tribu-to " (2003).
 08 - " la maketa de Frees Junos " (2003).
 09 - " El Raggampazo Mix " (2003)
 10 - " Poesía básica " (2004).
 11 - " Decimoctavo " (2005).
 12 - " Restos y Rarezas 2 " (2005).
 13 - " Re-compy-lación " (2005).
 14 - " Restos y Rarezas 3 " (2005)
 15 - " Maketa Garrampas " (2005).
 16 - " Grandes Éxitos-Los Discos " (2005).
 17 - " Grandes Éxitos-Las Maquetas " (2005).
 18 - " Neptunostyle " (2005).
 19 - " Promo 2005" (2005).
 20 - " La real mierda, co " (2006).
 21 - " Calambres " (2006).
 22 - " Mundo bicolor " (2006) con Aniki.
 23 - " Restos y Rarezas 4 CD 1 " (2006).
 24 - " Restos y Rarezas 4 CD 2 " (2006).
 25 - " Moa Thai " (2007) con Dchangelangel.
 26 - " Colabos 1 " (2008).
 27 - " Colabos 2 " (2009).

 Discos en solitario 
 "Pandemia" (2010) (Muffin Records).
 "Pandemia, la mixtape" (2011) (Muffin Records).

 Referencias 

 Se veiga tamién 
 Rapsusklei & Hazhe.
 Fuck tha posse.
 Tr3s Monos.

 Vinclos externos 
 Pachina oficial.

Categoría:Cantaires en castellano
Categoría:Naixius de Zaragoza
Categoría:Rapers d'Aragón
Categoría:1980 (naixencias)